
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2012. gada 10. janvāra noteikumos Nr. 33 "Kārtība, kādā komersants glabā Eiropas Savienības Kopējā militāro preču sarakstā minēto militāro munīciju, militāro pirotehniku, militārās sprāgstvielas un spridzināšanas ietaises"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Nepieciešamība pilnveidot esošo normatīvo regulējumu, nosakot pārejas risinājumu militārās munīcijas, militārās pirotehnikas, militāro sprāgstvielu un spridzināšanas ietaišu glabāšanai, paredzot iespēju to organizēt atbilstoši NATO publikācijā "Sabiedroto munīcijas glabāšanas un transportēšanas publikācija 1" (Allied Ammunition Storage and Transport Publication 1 - AASTP-1) – , "NATO vadlīnijas militārās munīcijas un sprāgstvielu glabāšanai" (NATO Guidelines for the Storage of Military Ammunition and Explosives), (turpmāk – NATO publikācija AASTP-1) noteiktajai uzglabāšanas kārtībai.
1.2. Mērķis
Mērķa apraksts
Precizēt esošo normatīvo regulējumu, nosakot pārejas risinājumu militārās munīcijas, militārās pirotehnikas, militāro sprāgstvielu un spridzināšanas ietaišu glabāšanai, paredzot iespēju komersantiem piemērot NATO publikācijā AASTP-1 noteikto uzglabāšanas kārtību, paralēli spēkā esošajos noteikumos noteiktai kārtībai.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Spēkā esošais regulējums tika izstrādāts laikā, kad Latvijā militāro preču ražošanas industrija bija salīdzinoši maz attīstīta. Sākotnēji izstrādājot noteikumus, par pamatu tika izmantoti Iekšlietu ministrijas izstrādātie normatīvie akti par ieroču, munīcijas, sprāgstvielu, spridzināšanas ietaišu un pirotehnisko izstrādājumu apriti un glabāšanu.

Pēdējos gados Latvijas aizsardzības industrija ir būtiski attīstījusies. Komersanti ir sākuši ražot un savā komercdarbībā strādāt ar militāro munīciju, militāro pirotehniku, militārajām sprāgstvielām un spridzināšanas ietaisēm, kā arī ir būtiski palielinājušies šo preču aprites apjomi. Komersantu objektos izvietoto noliktavu (glabātavu) projektēšanai, izbūvei un ekspluatācijai nepieciešams regulējums, kas ņem vērā militāro sprādzienbīstamo vielu un izstrādājumu specifiku un to bīstamības pakāpi.

Aizsardzības ministrija jau ir uzsākusi konsultācijas ar aizsardzības industriju, lai izstrādātu jaunu tiesisko regulējumu, kura mērķis ir pilnveidot militāro sprādzienbīstamo vielu un izstrādājumu drošības prasības, izmantojot NATO publikācijā AASTP-1 ietvertos drošības principus un sprādziendrošo aprēķinu metodoloģiju, pielāgojot tos Latvijas normatīvajam regulējumam.

Vienlaikus militārās munīcijas, militārās pirotehnikas, militāro sprāgstvielu un spridzināšanas ietaišu ražotāji jau šobrīd plāno un attīsta ražošanas objektus, tai skaitā plānojot jaunu glabātavu izbūvi. Lai nodrošinātu iespēju plānot, projektēt un izbūvēt šīs glabātavas atbilstoši NATO drošības prasībām, kurām tiks pielāgots jauns nacionālais regulējums, komersantiem ir nepieciešama tiesiska noteiktība un paredzamība par piemērojamajām uzglabāšanas prasībām jau pirms jaunā tiesiskā regulējuma spēkā stāšanās.

Līdz jaunā regulējuma spēkā stāšanās brīdim nepieciešams noteikt pārejas risinājumu militārās munīcijas, militārās pirotehnikas, militāro sprāgstvielu un spridzināšanas ietaišu glabāšanai, paredzot iespēju glabāt šīs preces atbilstoši NATO publikācijā AASTP-1 noteiktajām uzglabāšanas prasībām. Jāuzsver, ka AASTP-1 balstās uz vairāk nekā 50 gadu laikā pārbaudītu praksi un ar Apvienoto nāciju organizācijas sprādzienbīstamo vielu klasifikāciju sistēmu salāgotu riska novērtējuma metodoloģiju, sprādziendrošo attālumu aprēķiniem un citiem drošības pasākumiem, kas tiek vienoti piemēroti NATO dalībvalstīs un tādējādi nodrošina augstu personāla, sabiedrības un infrastruktūras drošības līmeni. Publikācija AASTP-1 ir vispārējās pieejamības dokuments, kura aktuālā redakcija ir atrodama NATO Standartizācijas organizācijas datu bāzē[1]. NATO standartizācijas speciālisti nepārtraukti strādā pie publikācijas pilnveides un aktualizācijas.

Gadījumos, kad komersants izvēlas piemērot NATO publikācijā AASTP-1 noteiktās uzglabāšanas prasības, atbilstību šīm prasībām jāvērtē Aizsardzības ministrijas noteiktās kompetentās iestādes speciālistiem, kuriem jau ir uzkrāta ilggadēja profesionāla pieredze militāro sprādzienbīstamo vielu un izstrādājumu glabāšanas drošības prasību piemērošanā, sprādzienbīstamības risku izvērtēšanā un sprādziendrošo attālumu aprēķinu veikšanā. No NATO publikācijā AASTP‑1 noteiktajām prasībām tiek piemērotas visas attiecīgās uzglabāšanas un drošības prasības, izņemot ugunsdrošības prasības, kuru atbilstību turpina vērtēt Valsts ugunsdzēsības un glābšanas dienesta amatpersonas atbilstoši šo noteikumu prasībām un citiem Latvijas Republikas normatīvajiem aktiem.


[1] https://nso.nato.int/nso/nsdd/main/list-promulg
Problēmas un risinājumi
Problēmas apraksts
Komersantu objektos izvietoto munīcijas, pirotehnikas, sprāgstvielu un spridzināšanas ietaišu noliktavu (glabātavu) projektēšanai, izbūvei un ekspluatācijai ir nepieciešams regulējums, kas detalizēti ņem vērā militāro sprādzienbīstamo vielu un izstrādājumu specifiku, to bīstamības pakāpi un ar to saistītos drošības riskus.
Grozījumi paredz iespēju komersantam organizēt militārās munīcijas, militārās pirotehnikas, militāro sprāgstvielu un spridzināšanas ietaišu glabāšanu arī atbilstoši NATO publikācijā AASTP‑1 noteiktajām uzglabāšanas prasībām. Šādā gadījumā tiek piemēroti NATO standartā noteiktie sprādziendrošo attālumu aprēķinu veikšanas kārtība un drošības pasākumi, kas nodrošina vienotu un starptautiski atzītu drošības līmeni.
Valsts policijas kompetence neietver noliktavu atbilstības izvērtēšanu NATO publikācijā AASTP‑1 iekļautajām prasībām, tostarp sprādziendrošo attālumu aprēķinu un riska novērtējuma izvērtēšanu, tādēļ šī funkcija šajā gadījumā tiek nodota Aizsardzības ministrijas kompetentajai iestādei. Savukārt atbilstību ugunsdrošības prasībām joprojām pārbauda Ugunsdzēsības un glābšanas dienesta amatpersonas atbilstoši šajos noteikumos iekļautajām prasībām un 2016. gada 19. aprīļa Ministru kabineta noteikumu Nr. 238 "Ugunsdrošības noteikumi" noteiktajam.
Risinājuma apraksts
Komersants pats brīvi izvēlas, atbilstoši kuram regulējumam veidot munīcijas, pirotehnikas, sprāgstvielu vai spridzināšanas ietaišu noliktavu – vai nu ievērojot šajos noteikumos paredzētās prasības, vai arī piemērojot NATO publikācijā AASTP-1 ietvertās prasības (izņemot ugunsdrošības prasības). Abos gadījumos Valsts ugunsdzēsības un glābšanas dienests veic pārbaudi savas kompetences ietvaros un izsniedz atzinumu atbilstoši spēkā esošajām Latvijas Republikas tiesību aktos noteiktajām ugunsdrošības prasībām. Ja komersants izvēlas ievērot noteikumos noteiktās uzglabāšanas prasības, noliktavas atbilstību papildus vērtē Valsts policija, kas izdod atzinumu par atbilstību noteikumu prasībām. Savukārt, ja komersants izvēlas noliktavu veidot atbilstoši NATO publikācijai AASTP-1, papildus uzglabāšanas drošības prasību atbilstību, tostarp sprādziendrošo attālumu aprēķinu un riska novērtējuma izvērtēšanu, vērtē Aizsardzības ministrijas kompetentās iestādes speciālists, kurš izdod atzinumu par noliktavas atbilstību NATO publikācijā AASTP-1 iekļautajām drošības prasībām.
NATO publikācijā AASTP-1 piemērošana nav obligāti piemērojama norma, jo tā piemērošana izriet tikai no komersanta brīvas izvēles. Ja atbilstības vērtēšanas laikā tiek konstatētas neatbilstības, komersantam tiek sniegta informācija par konstatētajiem trūkumiem un nepieciešamajiem uzlabojumiem, un komersants var tos novērst pirms noliktavas ekspluatācijas uzsākšanas. Gadījumos, kad atbilstības vērtēšanas laikā tiek konstatēta neatbilstība un, ja atzinumā norādītās neatbilstības netiks novērstas, tad negatīvais (nelabvēlīgais) atzinums liegs iespēju uzsākt noliktavas ekspluatāciju.
Komersantiem, kuri izvēlas piemērot NATO publikāciju AASTP-1, Aizsardzības ministrijas kompetentās iestādes speciālists nodrošina konsultācijas, lai atvieglotu standarta praktisku piemērošanu un nodrošinātu vienotu izpratni par tā prasībām.
Ņemot vērā iepriekš minēto, noteikumu 2. punktu izteikt jaunā redakcijā, paredzot, ka komersanti militāro munīciju, militāro pirotehniku, militārās sprāgstvielas un spridzināšanas ietaises var glabāt atbilstoši noteikumos noteiktajam prasībām vai NATO publikācijā AASTP-1 noteiktai uzglabāšanas kārtībai.
Noteikumu 3. punktu izteikt jaunā redakcijā, nosakot, ka munīcijas, pirotehnikas, sprāgstvielu un spridzināšanas ietaišu noliktavas pirms to ekspluatācijas uzsākšanas pārbauda Valsts ugunsdzēsības un glābšanas dienests par noliktavas atbilstību Latvijas Republikas tiesību aktos noteiktajām ugunsdrošības prasībām, savukārt pārējās prasības tiek pārbaudītas atbilstoši komersanta izvēlētajam regulējumam: Valsts policija veic pārbaudi, ja komersants munīciju, pirotehniku, sprāgstvielas vai spridzināšanas ietaises glabā atbilstoši šajos noteikumos noteiktajam, bet Aizsardzības ministrijas noteiktās kompetentās iestādes speciālisti veic pārbaudi, ja komersants munīciju, pirotehniku, sprāgstvielas vai spridzināšanas ietaises glabā atbilstoši Standartā (NATO publikācijā AASTP‑1) noteiktajam.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
NATO standarta: "Sabiedroto munīcijas glabāšanas un transportēšanas publikācija 1" (AASTP-1) ieviešana tiesību akta grozījumos minētajos gadījumos neietekmēs tiesību akta piemērotājus un nemainīs to mijiedarbību ar citiem spēkā esošajiem normatīvajiem aktiem. Grozījumu projektā ir skaidri noteikts, ka gadījumā, ja komersants izvēlas piemērot NATO publikācijas AASTP‑1 prasības, Valsts policija šādos gadījumos neveic pārbaudi, savukārt atbilstību ugunsdrošības prasībām joprojām pārbauda Valsts ugunsdzēsības un glābšanas dienesta amatpersonas atbilstoši šajos noteikumos ietvertajām prasībām un Ministru kabineta 2016. gada 19. aprīļa noteikumu Nr. 238 "Ugunsdrošības noteikumi" prasībām. Līdz ar to NATO publikācijas AASTP‑1 prasību piemērošana neietekmē ugunsdrošības prasību piemērošana uzraudzības kārtību un nepaplašina Valsts ugunsdzēsības un glābšanas dienesta kompetenci.

Komersantiem ir iespēja izvēlēties ievērot Ministru kabineta 2012. gada 10. janvāra noteikumos Nr. 33 "Kārtība, kādā komersants glabā Eiropas Savienības Kopējā militāro preču sarakstā minēto militāro munīciju, militāro pirotehniku, militārās sprāgstvielas un spridzināšanas ietaises" noteiktās prasības vai piemērot NATO publikācijas AASTP-1 iekļautās prasības. Grozījums neparedz pienākumu komersantiem izmantot NATO publikācijā AASTP-1 minētās prasības un tās piemērošana ir brīvprātīga.
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Nē
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
6.3. Sabiedrības līdzdalības rezultāti
-
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Nē
7.5. Cita informācija
Cita informācija
Izstrādātā tiesību akta projekta izpildi nodrošinās Aizsardzības ministrijas noteiktās kompetentās iestādes speciālisti.
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

